Rósa Ingólfsdóttir lést í morgun á hjúkrunarheimilinu Hamrar , 72 ára að aldri . Klara Egilsson dóttir Rósu og fjölmiðlakona , greinir frá andláti móður sinnar í færslu á Facebook . „ Elskuleg móðir mín , Guðmunda Rósa Ingólfsdóttir , auglýsingateiknari , stórleikkona , ljóðskáld , tónlistarkona , baráttumanneskja , frumkvöðull , fegurðardís , myndlistarkona , vinkona , lífsfélagi , samferðamanneskja , húmoristi , pistlahöfundur , þáttagerðarmanneskja , sjónvarpsþula , sálufélagi og trúnaðarvinur andaðist snemma í morgun , þann 14. janúar 2020 , á Hjúkrunarheimilinu Hamrar , í Mosfellsbæ . Hún hlaut friðsælt andlát og var umvafin ást , hlýju og kærleika til síðasta andartaks . Sofðu rótt , elsku mamma mín . Ég unni þér . “ Rósa var ein þekktasta þula sjónvarpsins , hún starfaði um árabil hjá Ríkissjónvarpinu , fyrst sem fréttateiknari , en síðar sem sjónvarpsþula þar sem hún las dagskrá Ríkissjónvarpsins fyrir áhorfendur , milli dagskrárliða og oft á hnyttin og einlægan máta . Rósa var fædd 5. ágúst 1947 , yngst þriggja systkina . Foreldrar hennar voru Klara Halldórsdóttir og Ingólfur Sveinsson . Rósa útskrifaðit úr Mynd - og handíðaskólanum og var fyrsti teiknari Ríkisútvarpsins . Árið 1992 kom út ævisaga Rósu sem Jónína Leósdóttir skráði , og þar segir Rósa meðal annars hvernig Davíð Oddsson þáverandi borgarstjóri Reykjavíkur bjargaði henni úr fjárhagskröggum með því að kaupa af henni málverk . Bókin Rósumál Rósa vakti einnig athygli sem söngkona , ljóðskáld leikkona , myndlistarkona og baráttukona , en Rósa var óhrædd við að segja sínar skoðanir og berjast fyrir þeim málstað sem hún trúði á . Rósa samdi meðal annarra lagið hér fyrir neðan .